8. การจัดการ

8.1 โครงสร้างการจัดการ : ประกอบด้วย

  8.1.1 คณะกรรมการบริษัท

 คณะกรรมการบริษัท ประกอบด้วยกรรมการ 5 ท่าน คือ

1. นายอุดม ชาติยานนท์ ประธานกรรมการและกรรมการอิสระ

2. นายวิเชียร พงศธร กรรมการ

3. นายสุรเดช บุณยวัฒน กรรมการ

4. นางดวงทิพย์ เอี่ยมรุ่งโรจน์ กรรมการ

5. นายวิวัฒน์ พงศธร กรรมการ

  8.1.2 คณะกรรมการตรวจสอบ

  เนื่องจากบริษัทอยู่ระหว่างการฟื้นฟูกิจการ อำนาจหน้าที่ในการจัดการกิจการและทรัพย์สิน
  ของบริษัทตกแก่ บริษัท พรีเมียร์ แพลนเนอร์ จำกัด
  ผู้บริหารแผนซึ่งเป็นไปตามกฎหมายฟื้นฟูกิจการ
  บริษัทยังไม่สามารถแต่งตั้งคณะกรรมการตรวจสอบได้

  8.1.3 รายชื่อผู้บริหาร

  บริษัทอยู่ระหว่างการฟื้นฟูกิจการ อำนาจหน้าที่ในการจัดการกิจการและทรัพย์สินของบริษัท
  ตกแก่ผู้บริหารแผนฟื้นฟูกิจการตามพระราชบัญญัติกฎหมายล้มละลาย

  คณะกรรมการของ บริษัท พรีเมียร์ แพลนเนอร์ จำกัด ผู้บริหารแผน ประกอบด้วย

1. นายวิเชียร พงศธร ประธานกรรมการ

2. นายสุรเดช บุณยวัฒน กรรมการ

3. นางดวงทิพย์ เอี่ยมรุ่งโรจน์ กรรมการ

4. นายวิวัฒน์ พงศธร กรรมการ

5. นายธีระพล จุฑาพรพงศ์ กรรมการ

6. นางวไลรัตน์ ผ่องจิตต์ กรรมการ

7. นางเพ็ญศรี เดชติ่งเอง กรรมการ

  ขอบเขตอำนาจหน้าที่ของผู้บริหารแผน

1.  จัดการกิจการและทรัพย์สินของบริษัท

2.  ดำเนินการให้เป็นไปตามแผนฟื้นฟูกิจการ

3.  จัดทำรายงานการปฏิบัติงานตามแผนเสนอต่อเจ้าพนักงานพิทักษ์ทรัพย์เป็นราย
    ไตรมาส

  อำนาจและหน้าที่ของผู้บริหารแผนจะสิ้นสุดลงเมื่อระยะเวลาดำเนินการตามแผนสิ้นสุดลง

  หรือเมื่อได้ดำเนินการเป็นผลสำเร็จตามแผน
  หรือเมื่อศาลมีคำสั่งให้ยกเลิกการฟื้นฟูกิจการแล้วแต่กรณี

  8.1.4 เลขานุการบริษัท

  คณะกรรมการบริษัท พรีเมียร์ แพลนเนอร์ จำกัด ในฐานะผู้บริหารแผนฟื้นฟูกิจการของบริษัท
  พรีเมียร์ เอ็นเตอร์ไพรซ์ จำกัด (มหาชน) ได้แต่งตั้งให้ นางสุชาดา สมัยสุต
  เป็นเลขานุการบริษัท โดยมีหน้าที่ความรับผิดชอบตามที่กฏหมายกำหนด คือ

1)  จัดทำและเก็บรักษาเอกสาร ได้แก่ ทะเบียนกรรมการ หนังสือนัดประชุมคณะกรรมการ

รายงานการประชุมคณะกรรมการ หนังสือนัดประชุมผู้ถือหุ้น และรายงานการประชุมผู้ถือหุ้น

  2) เก็บรักษารายงานการมีส่วนได้เสียที่รายงานโดยกรรมการหรือผู้บริหาร

  3) ดำเนินการอื่นๆตามที่คณะกรรมการกำกับตลาดทุนกำหนด

8.2 การสรรหากรรมการและผู้บริหาร

  เนื่องจากบริษัทอยู่ระหว่างการฟื้นฟูกิจการ
  การสรรหาบุคคลที่จะตั้งเป็นกรรมการของบริษัทจึงไม่ได้ผ่านขั้นตอนของคณะกรรมการสรรหา
  (Nomination Committee) โดยผู้บริหารแผนได้ยึดแนวทางปฏิบัติเช่นเดียวกับบริษัททั่ว ๆ ไป
  คือ พิจารณคุณสมบัติด้านต่างๆ โดยดูตามความเหมาะสมด้านคุณวุฒิ ความรู้ ความสามารถ
  และประสบการณ์

8.3 ค่าตอบแทนกรรมการและผู้บริหาร

  8.3.1 ค่าตอบแทนที่เป็นตัวเงิน

  (1) กรรมการ

  - ไม่มี -

  (2) ผู้บริหาร

  ในปี2552 บริษัทและบริษัทย่อยได้จ่าย เงินเดือน โบนัสและเงินสมทบกองทุนสำรองเลี้ยงชีพ
  ให้แก่ผู้บริหาร 8 คนเป็นจำนวนเงินรวมทั้งสิ้น 21.6 ล้านบาท

  8.3.2 ค่าตอบแทนอื่น

  - ไม่มี -

  (2) ค่าตอบแทนผู้บริหารแผน

  ในปี 2552 บริษัทจ่ายค่าจ้างผู้บริหารแผน รวมทั้งสิ้น 1.20 ล้านบาท
  ซึ่งเป็นไปตามที่ได้ระบุไว้ในหัวข้อที่ 13 ของแผนฟื้นฟูกิจการที่ศาลเห็นชอบด้วยแล้ว

8.4 การกำกับดูแลกิจการ

  ปัจจุบันบริษัทอยู่ระหว่างการฟื้นฟูกิจการ การบริหารจัดการต่างๆ
  จะดำเนินไปตามแผนฟื้นฟูกิจการที่ได้รับการอนุมัติจากศาล อย่างไรก็ดี
  บริษัทได้ตระหนักถึงความสำคัญของหลักการกำกับดูแลกิจการที่ดี
  เพื่อนำมาซึ่งการบริหารจัดการที่มีประสิทธิภาพ โปร่งใส ตรวจสอบได้
  เพิ่มความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสียและผู้ที่เกี่ยวข้องทุกฝ่าย
  บริษัทได้มีการปฏิบัติตามหลักการกำกับดูแลกิจการที่ดีตามแนวทางที่ตลาดหลักทรัพย์แห่งประเทศไทยกำหนดในเรื่องต่างๆดังนี้

  (1) นโยบายเกี่ยวกับการกำกับดูแลกิจการ

  เนื่องจากบริษัทอยู่ระหว่างการฟื้นฟูกิจการ ดังนั้นการดำเนินงานนโยบายส่วนใหญ่ต้องปฏิบัติ
  ตามแผนฟื้นฟูกิจการเป็นหลัก
  อย่างไรก็ตามบริษัทมีความมุ่งมั่นและตั้งใจที่จะปฏิบัติตามหลักการกำกับดูแลกิจการที่ดี
  โดยในการดำเนินงานของบริษัทได้ให้ความสำคัญต่อระบบการบริหารความเสี่ยง
  ระบบการควบคุมภายในและการตรวจสอบภายใน ดำเนินธุรกิจด้วยความซื่อสัตย์สุจริต
  ความโปร่งใส
  และเป็นธรรมกับทุกฝ่ายที่เกี่ยวข้องภายใต้กรอบข้อกำหนดของกฎหมายและจรรยาบรรณทางธุรกิจ

  (2) การปฏิบัติตามหลักการกำกับดูแลกิจการที่ดี

  บริษัทให้ความสำคัญกับการปฏิบัติตามหลักการกำกับดูแลกิจการที่ดี
  เพื่อความเป็นธรรมกับผู้เกี่ยวข้องทุกฝ่ายพร้อมกับการให้บริการลูกค้าด้วยผลิตภัณฑ์และบริการที่มีคุณภาพ
  โดยได้จัดทำรายงานการปฏิบัติตามหลักการกำกับดูแลกิจการที่ดีสอดคล้องกับหลักการกำกับดูแลกิจการที่ดีสำหรับบริษัทจดทะเบียนปี2549
  ของตลาดหลักทรพย์แห่งประเทศไทยในหลักการ 5 หมวดคือสิทธิของผู้ถือหุ้น
  การปฏิบัติต่อผู้ถือหุ้นอย่างเท่าเทียมกัน บทบาทของผู้มีส่วนได้เสีย
  การเปิดเผยข้อมูลและความโปร่งใส และความรับผิดชอบของคณะกรรมการ
  โดยสรุปสาระสำคัญได้ดังนี้

  หมวดที่ 1 สิทธิของผู้ถือหุ้น

  จากการที่ศาลฎีกามีคำสั่งเห็นชอบต่อแผนฟื้นฟูกิจการของบริษัท เมื่อวันที่ 2 สิงหาคม 2545
  มีผลทำให้บรรดาสิทธิตามกฎหมายของผู้ถือหุ้นของบริษัทตกแก่ผู้บริหารแผน
  (ยกเว้นสิทธิที่จะได้รับเงินปันผล)
  ทั้งนี้จนกว่าการฟื้นฟูกิจการเป็นผลสำเร็จตามแผนหรือระยะเวลาดำเนินการตามแผนสิ้นสุดลง
  หรือเมื่อศาลมีคำสั่งให้ยกเลิกการฟื้นฟูกิจการแล้วแต่กรณี
  เมื่อนั้นผู้ถือหุ้นของบริษัทก็จะสามารถใช้สิทธิตามกฎหมายได้ดังเดิม
  อย่างไรก็ตามในระหว่างการฟื้นฟูกิจการบริษัทตระหนักและให้ความสำคัญในสิทธิพื้นฐานต่างๆ
  ของผู้ถือหุ้นทั้งในฐานะของนักลงทุนในหลักทรัพย์และในฐานะเจ้าของบริษัท เช่น สิทธิในการซื้อ
  ขาย หรือโอนหลักทรัพย์ที่ตนถืออยู่ สิทธิในการที่จะได้รับส่วนแบ่งผลกำไรจากบริษัท
  สิทธิในการได้รับข่าวสารข้อมูลของบริษัทอย่างเพียงพอ เป็นต้น

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

  บริษัทมีการกำกับดูแลและปกป้องสิทธิขั้นพื้นฐานอย่างเท่าเทียมกันของผู้ถือหุ้นทุกราย
  โดยมีมาตรการในการป้องกันไม่ให้กรรมการ
  ผู้บริหารและพนักงานนำข้อมูลภายในไปใช้เพื่อหาผลประโยชน์ในทางมิชอบ
  มีระบบการจัดเก็บรักษา การป้องกันการใช้ข้อมูลภายใน
  รวมถึงมีการเปิดเผยข้อมูลเกี่ยวกับส่วนได้เสียของตนและผู้เกี่ยวข้องของกรรมการและผู้บริหาร
  ดังนี้

  1. บริษัทมีนโยบายเกี่ยวกับการรักษาความปลอดภัยของระบบข้อมูล
  เพื่อรักษามาตรฐานเกี่ยวกับระบบพื้นฐานที่สำคัญในการสร้างระบบควบคุมที่มีคุณภาพสำหรับระบบงาน
  ระบบคอมพิวเตอร์ และระบบสื่อสารข้อมูล

  2. บริษัทจัดทำ บันทึกข้อตกลงการรักษาความลับของบริษัทสำหรับพนักงาน ผู้รับจ้าง ผู้ขายสินค้า
  ผู้ให้บริการ รวมทั้งผู้ที่เข้าเยี่ยมชมกิจการของบริษัท
  เพื่อป้องกันการเปิดเผยข้อมูลหรือข่าวสารอันเป็นความลับของบริษัทและบริษัทย่อย

  3. บริษัทได้กำหนดระเบียบปฏิบัติเรื่องการใช้ข้อมูลภายในบริษัทเป็นลายลักษณ์อักษร
  เพื่อให้เกิดความโปร่งใส ความเสมอภาคและยุติธรรมต่อผู้ถือหุ้นทุกรายอย่างเท่าเทียมกัน
  และป้องกันการแสวงหาผลประโยชน์จากการใช้ข้อมูลภายในที่ยังไม่ได้เปิดเผยต่อสาธารณชน
  รวมทั้งหลีกเลี่ยงข้อครหาเกี่ยวกับความเหมาะสมการซื้อขายหลักทรัพย์ของบริษัท
  โดยกำหนดให้กรรมการ ผู้บริหาร
  และพนักงานของบริษัทต้องรักษาความลับและ/หรือข้อมูลภายในของบริษัท
  ไม่นำไปเปิดเผยหรือแสวงหาประโยชน์แก่ตนเองหรือเพื่อประโยชน์แก่ผู้อื่น
  ไม่ว่าทางตรงหรือทางอ้อม รวมทั้งต้องไม่ทำการซื้อขายโอนหรือรับโอนหลักทรัพย์ของบริษัท
  โดยใช้ความลับและ/หรือข้อมูลภายในของบริษัท
  เว้นเสียแต่ว่าข้อมูลดังกล่าวได้เปิดเผยต่อสาธารณชนแล้ว
  และไม่เข้าทำนิติกรรมอันใดโดยใช้ความลับและ/หรือข้อมูลภายในของบริษัทอันอาจก่อให้เกิดความเสียหายต่อบริษัทไม่ว่าทางตรงหรือทางอ้อม
  และจะต้องไม่ทำการซื้อขาย โอนหรือรับโอน หลักทรัพย์ของบริษัทในช่วงระยะเวลา 1
  เดือนก่อนมีการเปิดเผยงบการเงิน และภายใน 2 วันทำการ หลังการเปิดเผยข้อมูลดังกล่าวแล้ว
  ข้อกำหนดดังกล่าวนี้ให้รวมความถึงคู่สมรสและบุตรที่ยังไม่บรรลุนิติภาวะของกรรมการ
  ผู้บริหารและพนักงานของบริษัทด้วย
  หากผู้ใดฝ่าฝืนข้อกำหนดดังกล่าวจะต้องถูกลงโทษทางวินัยและ/หรือตามกฎหมายแล้วแต่กรณี

  4.
  บริษัทให้ข้อมูลแก่กรรมการและผู้บริหารเกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัท
  และบทกำหนดโทษตาม พ.ร.บ.หลักทรัพย์และตลาดหลักทรัพย์ พ.ศ. 2535
  และตามข้อกำหนดของตลาดหลักทรัพย์แห่งประเทศไทย
  และในกรณีที่กรรมการหรือผู้บริหารซื้อขายหลักทรัพย์
  ของบริษัทต้องรายงานการถือหลักทรัพย์ในบริษัทของตนเอง คู่สมรส และบุตรที่ยังไม่บรรลุนิติภาวะ
  ตามมาตรา 59 แห่ง พ.ร.บ.หลักทรัพย์และตลาดหลักทรัพย์ พ.ศ. 2535 ภายใน 3
  วันทำการให้สำนักงานคณะกรรมการกำกับหลักทรัพย์และตลาดหลักทรัพย์ทราบเพื่อเผยแพร่ต่อสาธารณชนต่อไป

  หมวดที่ 3 บทบาทของผู้มีส่วนได้เสียกลุ่มต่างๆ

  บริษัทได้ให้ความสำคัญต่อสิทธิของผู้มีส่วนได้เสียทุกกลุ่ม ทั้งผู้มีส่วนได้เสียภายนอกเช่น ลูกค้า
  คู่ค้าและเจ้าหนี้ เป็นต้น และผู้มีส่วนได้เสียภายใน ได้แก่ ผู้บริหารและพนักงานของบริษัท
  โดยบริษัทได้กำหนดจรรยาบรรณเพื่อให้พนักงานถือปฏิบัติในการทำงานด้วยความซื่อสัตย์สุจริต
  มีความรับผิดชอบและมุ่งมั่นทำงาน มีวินัย สามัคคี เสียสละ และพัฒนาอย่างไม่หยุดยั้ง
  โดยคำนึงถึงสิทธิของผู้มีส่วนได้เสียทุกฝ่าย อันประกอบด้วย ผู้ถือหุ้น ลูกค้า คู่ค้าและเจ้าหนี้
  คู่แข่งทางการค้า พนักงานของบริษัท และสังคมส่วนรวม ดังนี้

  ผู้ถือหุ้น : ปฏิบัติหน้าที่ด้วยความซื่อสัตย์ โปร่งใส เป็นประโยชน์ต่อบริษัทและผู้ถือหุ้น

  ลูกค้า : บริษัทเอาใจใส่และรับผิดชอบต่อลูกค้า ผลิตและจัดจำหน่ายสินค้า/บริการที่มี

  คุณภาพมาตรฐาน มีความปลอดภัย และปฏิบัติตามเงื่อนไขและข้อตกลงที่มีต่อ

  ลูกค้าอย่างเคร่งครัด

  คู่ค้าและเจ้าหนี้ : ดำเนินธุรกิจต่อกันด้วยความยุติธรรม ไม่เอารัดเอาเปรียบ
  เคารพและปฏิบัติตาม

  เงื่อนไขสัญญาที่กำหนดไว้

  คู่แข่งทางการค้า : แข่งขันทางการค้าภายใต้กรอบกติกาของการแข่งขันที่ดี
  ไม่แสวงหาข้อมูลที่เป็น ความลับของคู่แข่งด้วยวิธีการที่ไม่สุจริต

  พนักงาน : ปฏิบัติกับพนักงานอย่างเท่าเทียม เป็นธรรม และให้ผลตอบแทนที่เหมาะสม

  สังคมส่วนรวม : มีความรับผิดชอบต่อสภาพแวดล้อมของชุมชนและสังคม ให้การสนับสนุน
  กิจกรรมที่เป็นประโยชน์ ต่อชุมชนและสังคมโดยรวม มีนโยบายการบริจาคการ

  กุศลเพื่อประโยชน์ด้านการศึกษาสำหรับเด็กนักเรียนยากจนในต่างจังหวัดโดย ผ่านมูลนิธิยุวพัฒน์
  หรือองค์กรการกุศลสาธารณกุศลอื่น

  ในปี2552 บริษัทและบริษัทย่อยได้บริจาคเพื่อประโยชน์ด้านการศึกษาผ่าน

  มูลนิธิยุวพัฒน์ เป็นจำนวนเงิน 932,000 บาท และได้ทำกิจกรรมเชิงอนุรักษ์ป่า

  ชุมชน ร่วมกันปลูกต้นไม้ที่บริเวณป่าชุมชน สวนป่าเกดน้อมเกล้า ต.ทรงคนอง

  อ.พระประแดง จังหวัดสมุทรปราการ

  หมวดที่ 4 การเปิดเผยข้อมูลและความโปร่งใส

  บริษัทให้ความสำคัญต่อการเปิดเผยข้อมูลในการดำเนินธุรกิจ
  ทั้งข้อมูลการเงินและข้อมูลที่มิใช่ข้อมูลการเงินอย่างถูกต้อง ครบถ้วน ทันเวลา และโปร่งใส
  ตามหลักเกณฑ์ที่สำนักงาน ก.ล.ต. และตลาดหลักทรัพย์แห่งประเทศไทยกำหนด
  โดยได้เผยแพร่ข้อมูลต่างๆดังกล่าวเพื่อให้ผู้ลงทุนและผู้ที่เกี่ยวข้องได้รับทราบผ่านช่องทางและ
  สื่อการเผยแพร่ข้อมูลต่าง ๆ ของตลาดหลักทรัพย์แห่งประเทศไทย

  และเนื่องจากบริษัทอยู่ระหว่างการฟื้นฟูกิจการ บริษัท พรีเมียร์ แพลนเนอร์ จำกัด
  ในฐานะผู้บริหารแผนของบริษัท เป็นผู้รับผิดชอบต่องบการเงินรวมของบริษัทและบริษัทย่อย
  แทนคณะกรรมการบริษัท
  โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทยโดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
  ผ่านการตรวจสอบจากผู้สอบบัญชีที่เป็นอิสระ
  รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

  ในส่วนของงานด้านผู้ลงทุนสัมพันธ์นั้น
  บริษัทได้แต่งตั้งเจ้าหน้าที่เพื่อติดต่อประสานงานในการให้ข้อมูลแก่ผู้ลงทุนโดยเฉพาะ คือ
  นางสาวกมลทิพย์ เลิศสุขศักดา โดยผู้ลงทุนสามารถติดต่อได้ที่โทรศัพท์หมายเลข 0-2301-1585
  อย่างไรก็ดี ผู้บริหารแผนจะยังทำหน้าที่ติดต่อสื่อสารกับผู้ลงทุนสถาบัน
  รวมทั้งนักวิเคราะห์และภาครัฐที่เกี่ยวข้องตามเหตุการณ์และความจำเป็น

หมวดที่ 5 ความรับผิดชอบของคณะกรรมการ

1. โครงสร้างคณะกรรมการและคณะกรรมการชุดย่อย

  ในช่วงที่บริษัทอยู่ระหว่างการฟื้นฟูกิจการ อำนาจหน้าที่ในการจัดการกิจการและทรัพย์สินของบริษัท
  ตกแก่ ผู้บริหารแผน คือ บริษัท พรีเมียร์ แพลนเนอร์ จำกัด ซึ่งเป็นไปตามกฎหมายฟื้นฟูกิจการ
  บริษัทจึงยังไม่สามารถแต่งตั้งคณะกรรมการชุดย่อย เช่นคณะกรรมการตรวจสอบได้

2. บทบาท หน้าที่ และความรับผิดชอบของคณะกรรมการ

  เนื่องจากบริษัทอยู่ระหว่างการฟื้นฟูกิจการ ดังนั้นความรับผิดชอบในเรื่องต่างๆจึงตกอยู่กับบริษัท
  พรีเมียร์ แพลนเนอร์ จำกัด ในฐานะผู้บริหารแผนของบริษัท
  และเป็นผู้ดำเนินการตามแผนฟื้นฟูกิจการที่กำหนด โดยผู้บริหารแผนได้กำหนด วิสัยทัศน์ ภารกิจ
  กลยุทธ์ เป้าหมาย แผนธุรกิจ และงบประมาณของบริษัท
  กำกับดูแลให้ฝ่ายบริหารดำเนินการให้เป็นไปตามแผนธุรกิจ
  และงบประมาณที่กำหนดไว้อย่างมีประสิทธิภาพและประสิทธิผล
  ตลอดจนดูแลให้มีระบบการควบคุมภายในที่เพียงพอและติดตามอย่างสม่ำเสมอ

นโยบายเกี่ยวกับการกำกับดูแลกิจการ

  บริษัทมีความมุ่งมั่นและตั้งใจที่จะปฎิบัติตามหลักการกำกับดูแลกิจการที่ดี โดยการดำเนินงาน

  ของบริษัท ได้ให้ความสำคัญต่อระบบการบริหารความเสี่ยง
  ระบบการควบคุมภายในและการตรวจสอบภายใน ดำเนินธุรกิจด้วยความซื่อสัตย์สุจริต
  ความโปร่งใส
  และเป็นธรรมกับทุกฝ่ายที่เกี่ยวข้องภายใต้กรอบข้อกำหนดของกฎหมายและจรรยาบรรณทางธุรกิจ
  ตามรายละเอียดใน หัวข้อ 8.4 การกำกับดูแลกิจการ หน้าที่ 19

จรรยาบรรณธุรกิจ

  บริษัทดำเนินธุรกิจโดยยึดถือความถูกต้องและเป็นธรรม
  และได้กำหนดข้อพึงปฏิบัติเป็นลายลักษณ์อักษร
  เพื่อให้ผู้บริหารและพนักงานของบริษัทยึดถือเป็นหลักในการปฎิบัติงาน 7 หัวข้อ คือ

  1) ข้อพึงปฏิบัติต่อลูกค้า

  2) ข้อพึงปฏิบัติต่อคู่ค้าและเจ้าหนี้

  3) ข้อพึงปฏิบัติต่อคู่แข่งทางการค้า

  4) ข้อพึงปฏิบัติต่อผู้ถือหุ้น

  5) ข้อพึงปฏิบัติต่อสังคมส่วนรวม

  6) ข้อพึงปฏิบัติของพนักงาน

  7) ข้อพึงปฏิบัติระหว่างพนักงาน

  ทั้งนี้บริษัทได้แจ้งให้ผู้บริหาร พนักงานทุกคนทราบและถือปฏิบัติตามแนวทางดังกล่าว

ความขัดแย้งทางผลประโยชน์

เนื่องจากกรรมการของผู้บริหารแผนฟื้นฟูกิจการที่มีอำนาจลงนามผูกพันบริษัทเป็น
กรรมการบริหารของกลุ่มบริษัทพรีเมียร์ด้วย เพื่อป้องกันความขัดแย้งทาง ผลประโยชน์
บริษัทจึงได้ให้ ความระมัดระวัง
และดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์ และในการ
พิจารณารายการที่อาจมีความขัดแย้งทางผลประโยชน์หรือรายการที่เกี่ยวโยงกันนั้น
ได้กำหนดให้มีการ ดำเนินการให้สอดคล้องกับกฎเกณฑ์ของตลาดหลักทรัพย์แห่งประเทศไทย
และตามแผนฟื้นฟูกิจการที่ กำหนดไว้
จึงทำให้สามารถลดความเสี่ยงในเรื่องความขัดแย้งทางผลประโยชน์ได้

อย่างไรก็ดี บริษัทยังอยู่ระหว่างดำเนินการฟื้นฟูกิจการ การดำเนินการที่แตกต่างไปจากที่ระบุใน
แผนฟื้นฟูกิจการ จะต้องได้รับความเห็นชอบจากเจ้าหนี้ตามกระบวนการฟื้นฟูกิจการ
และมีคำสั่งจากศาล ก่อนการดำเนินการทุกครั้ง

การควบคุมภายใน
( รายละเอียดได้กล่าวไว้ใน หัวข้อที่ 9 การควบคุมภายใน ในหน้าที่ 26 – 27 )

การบริหารความเสี่ยง

  บริษัทให้ความสำคัญในด้านการบริหารความเสี่ยงในภาพรวมทั้งองค์กร
  ประเมินความเสี่ยงและบริหารความเสี่ยงขององค์กร
  เพื่อจัดการความเสี่ยงให้อยู่ในระดับที่สามารถยอมรับได้
  โดยมีการจัดทำการประเมินการควบคุมด้วยตนเอง (Control Self Assessment)
  ทั้งในระดับผู้บริหารและระดับผู้ปฏิบัติการของบริษัท เพื่อร่วมกันประเมินความเสี่ยง ปัญหาอุปสรรค
  ความไม่แน่นอนที่อาจมีผลกระทบต่อการดำเนินงานให้บรรลุตามวัตถุประสงค์ของบริษัท
  เหตุการณ์ที่อาจทำให้องค์กรเสียโอกาสในเชิงธุรกิจ
  ความเสี่ยงที่อาจเกิดขึ้นจากสาเหตุทั้งภายในและภายนอกองค์กร โดยมีหลักการกำหนดว่า
  หากมีความเสี่ยงใดที่จะเป็นปัญหาหรืออุปสรรค
  ต่อการดำเนินธุรกิจไม่ให้บรรลุเป้าหมายตามแผนที่กำหนดแล้ว
  บริษัทจะต้องมีมาตรการในการบริหารความเสี่ยงเหล่านี้
  พร้อมกับส่งเสริมและกระตุ้นให้ทุกคนสร้างวัฒนธรรมการทำงานที่ตระหนักถึงความสำคัญของความเสี่ยง
  ทำความเข้าใจสาเหตุของความเสี่ยง และดำเนินการแก้ไข อาทิ
  การปรับปรุงขั้นตอนในการดำเนินงาน และการใช้ทรัพยากรอย่างเหมาะสม
  เพื่อวัตถุประสงค์ในการป้องกันและลดความสูญเสียที่อาจจะเกิดขึ้น และในทางกลับกัน
  การดำเนินการอย่างเป็นระบบดังกล่าวข้างต้น
  จะส่งผลให้บริษัทสามารถได้รับประโยชน์จากโอกาสทางธุรกิจใหม่ๆที่จะสร้างคุณค่าเพิ่มให้
  แก่องค์กรด้วย

  3. การประชุมคณะกรรมการ

อำนาจและหน้าที่ของคณะกรรมการบริษัทในการจัดการและทรัพย์สินทั้งหมดตกแก่
ผู้บริหารแผนฟื้นฟูกิจการตามพระราชบัญญัติกฎหมายล้มละลายฯ การดำเนินการในกิจการของบริษัท
ผู้บริหารแผนได้ดำเนินการไปตามที่กำหนดไว้ในแผนฟื้นฟูกิจการ และขออำนาจศาลในการดำเนินงาน

สำหรับส่วนที่เกินจากอำนาจของผู้บริหารแผนที่จะกระทำได้

  4. ค่าตอบแทน

  อำนาจและหน้าที่ของกรรมการบริษัทในการจัดการและทรัพย์สินทั้งหมดตกแก่ผู้บริหารแผน
  ฟื้นฟูกิจการตามพระราชบัญญัติกฎหมายล้มละลายฯ

  ผู้บริหารแผนได้ใช้ความระมัดระวังและดูแลในการจ่ายค่าตอบแทนผู้บริหารให้อยู่ในระดับ
  เหมาะสม โดยคำนึงถึงผลการดำเนินงานของบริษัท
  และเปรียบเทียบอ้างอิงจากอุตสาหกรรมประเภท
  เดียวกัน รวมถึงความเหมาะสมกับหน้าที่ ความรับผิดชอบของผู้บริหารแต่ละท่าน
  โดยค่าตอบแทนอยู่ใน
  รูปเงินเดือน โบนัสและเงินสมทบกองทุนสำรองเลี้ยงชีพ
  รายละเอียดการจ่ายค่าตอบแทนกรรมการและ

  ผู้บริหารในปี 2552 อยู่ในหัวข้อ 8.3 เรื่องค่าตอบแทนกรรมการและผู้บริหาร หน้าที่ 18

  5. การประเมินตนเอง

  อำนาจและหน้าที่ของกรรมการบริษัทในการจัดการและทรัพย์สินทั้งหมด ตกแก่ผู้บริหารแผนฟื้นฟู

  กิจการตามพระราชบัญญัติกฎหมายล้มละลายฯ ดังนั้นในปี2552นี้จึงยังไม่มีการประเมินตนเองของ

  คณะกรรมการ

  6. การพัฒนากรรมการและผู้บริหาร

  บริษัทมีนโยบายส่งเสริมและอำนวยความสะดวกให้มีการฝึกอบรมและการให้ความรู้แก่กรรมการ
  ผู้บริหาร และพนักงาน เพื่อให้มีการปรับปรุงการปฏิบัติงานอย่างต่อเนื่อง
  โดยส่งเสริมให้กรรมการ
  ผู้บริหารและพนักงานของบริษัทได้เข้ารับการอบรมหลักสูตรต่างๆจากตลาดหลักทรัพย์แห่งประเทศไทย
  สำนักงานคณะกรรมการกำกับหลักทรัพย์และตลาดหลักทรัพย์ และ
  สมาคมส่งเสริมสถาบันกรรมการบริษัทไทย(IOD)
  และในกรณีที่มีการเปลี่ยนแปลงผู้บริหารหรือมีผู้บริหารใหม่
  ก็จะจัดเอกสารและข้อมูลที่เป็นประโยชน์ต่อการปฏิบัติหน้าที่ของผู้บริหาร รวมถึงการจัดให้มี
  การแนะนำลักษณะธุรกิจ และแนวทางการดำเนินธุรกิจของบริษัทให้แก่ผู้บริหารใหม่ด้วย
  นอกจากนี้บริษัทยังได้ส่งเสริมให้มีการให้ความรู้แก่ผู้เกี่ยวข้องกับงานเลขานุการบริษัท
  และผู้ที่เกี่ยวข้องในระบบการกำกับดูแลกิจการของบริษัท

  นอกจากนี้บริษัทได้มีการดำเนินการพัฒนาบุคลากรเพื่อการสืบทอดตำแหน่งผู้บริหารตามลำดับขึ้นไปพร้อมกำหนดผู้ที่ทำหน้าที่แทนผู้บริหารในระดับต่างๆในกรณีที่ผู้บริหารท่านนั้นไม่สามารถปฏิบัติหน้าที่ได้

8.5 การดูแลการใช้ข้อมูลภายใน

  ตามรายละเอียดที่ปรากฎใน หมวดที่ 2 การปฏิบัติต่อผู้ถือหุ้นอย่างเท่าเทียมกัน ข้อ (3) เรื่อง
  “การดูแล เรื่องการใช้ข้อมูลภายใน” หน้าที่ 20

8.6 บุคลากร

  การดำเนินงานของบริษัทจะใช้วิธีทำสัญญาว่าจ้างบริหารกับบริษัท พรีเมียร์ ฟิชชั่น แคปปิตอล
  จำกัด โดย ณ วันที่ 31 ธันวาคม 2552 บริษัทและบริษัทย่อยมีพนักงาน( ไม่รวมผู้บริหาร ) รวม
  185 คน จ่าย ค่าตอบแทนในรูปเงินเดือน โบนัสและอื่นๆ รวมเป็นเงิน 61.22 ล้านบาท

นโยบายในการพัฒนาบุคลากร

บริษัทถือว่าบุคลากรเป็นปัจจัยสำคัญในการดำเนินธุรกิจการให้บริการ ดังนั้นบริษัทจึงมีการส่งเสริม

ให้มีการฝึกอบรมพนักงานอย่างสม่ำเสมอทั้งในด้านธุรกิจและคุณธรรม เพื่อเพิ่มประสิทธิภาพใน

การทำงาน และเสริมสร้างขวัญกำลังใจให้พนักงานทำงานในระยะยาว
อันจะส่งผลถึงความสำเร็จต่อ

องค์กรต่อไป